Ражабов Абдул Ражабан хва

Ражабов Абдул Ражабан хва (1926–1986)— машгьур лезги шаир ва гьикаятчи. Шаир 1926 йисан 19 майдиз Ахцегь хуьре дидедиз хьана. Ада юкьван мектеб ва Дагъустандин СтӀал Сулейманан тӀварунихъ галай пединститут куьтягьна. Гзаф йисара Кьурагь ва Табасаран районрин мектебра муаллимвал, ДАССР-дин просвещенидин министерстводин инспекторвал ва Даградио-комитетдин редакторвал авуна. А. Ражабова Ватандин ЧӀехи дяведа иштиракна, ам гьукуматдин пишкешриз лайихлу хьана. А. Ражабова вичин эсерар лезги ва урус чӀаларал кхьена. Дагъустандин ва Москвадин чапханайрай А. Ражабован ихьтин ктабар акъатна: "Лацу кӀел", "Хуьруьн хва", "Зуьрнедин шехьун", "Вертолет Мегьамед", "Салам, эллер!", "Ирид Мегьамед" ва мсб. Кхьирагдин гзаф эсериз зарафат, хъвер ва сатиpa xac я. Лезги театрди заридин кьве комедия: Ш. Э. Мурадов галаз кхьей "Фундугъбег" ва Я. Яралиев галаз кхьей "Хендедадин мехъер" сегьнеда эцигна. Заридиз «ДАССР-дин медениятдин лайихлу кардар» лагьай тӀвар ганва. Абдул Ражабов 1986 йисуз рагьметдиз фена, Магьачкъалада кучукнава. ==Эдебият== * Гьаким Къурбан «Лезги зарияр». ==ЭлячӀунар== * «Гзаф синерин арш», Лезги Газет. Категория:Лезги шаирар Категория:Лезги кхьирагар